Babelscape/SREDFM huggingface dataset:
Πεταλιοί

Οι Πεταλιοί είναι νησιωτικό σύμπλεγμα που βρίσκεται στον νότιο Ευβοϊκό κόλπο. Ανήκουν στον δήμο Καρύστου της περιφέρειας Στερεάς Ελλάδας. Το σύμπλεγμα περιλαμβάνει 10 νησιά τα οποία είναι όλα ακατοίκητα. Στο κοντινό παρελθόν όμως, διατηρούσαν έναν μικρό πληθυσμό η Μεγαλόνησος και το Χερσονήσι τα οποία είναι και τα μεγαλύτερα νησιά του συμπλέγματος. Τα υπόλοιπα νησιά του συμπλέγματος είναι τα Αβγό, Λαμπερούσα, Λουλούδι, Μακρονήσι, Ποντικόνησο, Πράσο, Τράγος και Φούντι. Η συνολική έκταση του συμπλέγματος είναι περίπου 22,5 τετραγωνικά χιλιόμετρα. Τα νησιά που αποτελούν το σύμπλεγμα αναφέρονται παρακάτω κατά αλφαβητική σειρά.
109P/Σουίφτ-Τατλ

Ο κομήτης 109P/Σουίφτ-Τατλ ή απλά κομήτης Σουίφτ-Τατλ (Swift-Tuttle) είναι η αιτία της φαντασμαγορικής βροχής των Περσείδων. Αυτό το ουράνιο σώμα έχει ένα στερεό πυρήνα διαμέτρου περίπου 27 χιλιομέτρων.

Πρώτη φορά ανακαλύφθηκε από τον Λιούις Σουίφτ στις 16 Ιουλίου 1862 και ανακαλύφθηκε ανεξάρτητα τις 19 Ιουλίου του ίδιου έτους από το Χόρας Παρνέλ Τατλ. Η τελευταία φορά που πέρασε από το περιήλιό του ήταν το 1992. Αναμένεται να ξαναπεράσει κοντά από τη Γη το 2126, οπότε και θα είναι πολύ εντυπωσιακός, σαν τον κομήτη Χέιλ-Μποπ.

Μια ασυνήθιστη πτυχή της τροχιάς του κομήτη είναι ο τροχιακός συντονισμός 11:1 με τον Δία, δηλαδή για κάθε μία περιστροφή του κομήτη, ο Δίας κάνει 11.

Ο κομήτης με διάμετρο 26 χιλιόμετρα, έχει ελλειπτική τροχιά με περιήλιο απόσταση 0.96 ΑΜ από τον Ήλιο και περνά κοντά από τη Γη και τη Σελήνη και αφήλιο 50 αστρονομικές μονάδες (απόσταση Γης ‘Ηλίου)με περίοδο 133 έτη

Επειδή πρόκειται για το μεγαλύτερο αντικείμενο του Ηλιακού συστήματος που προσεγγίζει περιοδικά τη Γη, και αυτή η προσέγγιση γίνεται με 60 χιλιόμετρα το δευτερόλεπτο, ο κομήτης αυτός έχει χαρακτηριστεί ως «το πιο επικίνδυνο αντικείμενο για την ανθρωπότητα».

Οι Περσείδες οφείλονται σε σκόνη που άφησε πίσω του ο κομήτης Swift-Tuttle. Ο Σουίφτ Τατλ θα περάσει πολύ κοντά στην Γη στις 15 Σεπτέμβρη του έτος 4479 σε απόσταση 0,03 με 0,05 αστρονομικές μονάδες με πιθανότητα 1 στο εκατομμύριο να συγκρουστεί με την Γη. Με ταχύτητα 60 km/s, η ενέργεια που θα απελευθερωθεί σε μια πιθανή πτώση θα είναι 27 φορές μεγαλύτερη από του αστεροειδούς που θεωρείται ότι σκότωσε τους δεινόσαυρους στην Κρητιδική περίοδο του μεσοζωικού αιώνα.
Λουδοβίκος ο Γερμανικός

Ο Λουδοβίκος Β΄ ή Λουδοβίκος ο Γερμανικός (806 - 28 Αυγούστου 876) από την Δυναστεία των Καρολιδών ήταν Βασιλιάς της Βαυαρίας (817 - 843) και Βασιλεύς των Ανατολικών Φράγκων (843 - 876). Ο Λουδοβίκος ο Γερμανικός ήταν τρίτος γιος του αυτοκράτορα Λουδοβίκου του ευσεβούς από την πρώτη σύζυγο του Ερμεγκάρντ της Εσπμπάγ, παππούς του ήταν ο Καρλομάγνος. Δέχτηκε τον τίτλο "Γερμανικός" από την πρώην Ρωμαϊκή επαρχία Μεγάλη Γερμανία σαν αναγνώριση των κληρονομικών δικαιωμάτων των Καρολιδών στην Ρωμαϊκή Αυτοκρατορία. Μετά από πολλές συγκρούσεις με τον πατέρα του και με τους αδελφούς του δέχτηκε με την Συνθήκη του Βερντέν (843) την Ανατολική Φραγκία. Οι προσπάθειες του να κατακτήσει την Δυτική Φραγκία (858 - 859) που κυβερνούσε ο μικρότερος ετεροθαλής αδελφός του Κάρολος ο Φαλακρός απέτυχαν. Την δεκαετία του 860 παρατηρήθηκε μεγάλη κρίση στο βασίλειο των Ανατολικών Φράγκων με την επανάσταση των γιων του και με τις προσπάθειες τους για ανεξαρτητοποίηση. Με την Συνθήκη του Μέρσεν (870) προσάρτησε την Λοθαριγγία στο βασίλειο των Ανατολικών Φράγκων, απέτυχε όμως να αποκτήσει τους τίτλους του βασιλιά της Ιταλίας και του αυτοκράτορα. Στα ανατολικά σύνορα του βασιλείου του μετά από πολλές δεκαετίες συγκρούσεων με την Μοραβία έκλεισε ειρήνη (874). Την εποχή του Λουδοβίκου του Γερμανικού παρουσιάστηκε παρακμή στην γραπτή μορφή διοίκησης και διακυβέρνησης.
Δήμος Βασιλικής

Ο Δήμος Βασιλικής υπήρξε πρωτοβάθμιος οργανισμός τοπικής αυτοδιοίκησης της Ελλάδας, στο νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα τη Βασιλική.

Συνόρευε με τον Δήμο Καλαμπάκας στα βόρεια και στα δυτικά, με τον Δήμο Φαλώρειας στα νότια και με τον Δήμο Παραληθαίων στα ανατολικά. Ήταν κατά βάση δήμος αγροτικός και πεδινός με μέσο σταθμικό υψομέτρου 162 μέτρων. Αποτελούνταν από 3 δημοτικά (από το 2006 τοπικά) διαμερίσματα, καταλάμβανε έκταση 41,8 τ.χλμ. περίπου και είχε μόνιμο πληθυσμό 2.350 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Βασιλικής ενσωματώθηκε στον νέο διευρυμένο Δήμο Καλαμπάκας (που μετονομάστηκε το 2018 σε Δήμο Μετεώρων) της Περιφέρειας Θεσσαλίας. Τα όρια του πρώην Δήμου Βασιλικής ταυτίζονται με τα όρια της Δημοτικής Ενότητας Βασιλικής του Δήμου Μετεώρων.
Αργοσαρωνικός

right|thumb|250px|Δορυφορική εικόνα της περιοχής του Αργοσαρωνικού.
Ο Αργοσαρωνικός είναι η γεωγραφική περιοχή που περιλαμβάνει τον Σαρωνικό κόλπο, τον Αργολικό κόλπο και την νότια Αργολική ακτή. 

Στο μεγαλύτερο μέρος της, η περιοχή του Αργοσαρωνικού ανήκε διοικητικά στον Νόμο Αττικής μέχρι το 1964 όπου εντάχθηκε στον νεοιδρυθέντα Νομό Πειραιά μέχρι την κατάργηση του το 1972 ενώ στην συνεχεία επανεντάχθηκε στον Νόμο Αττικής μέχρι την κατάργηση των νομών το 2010. Με την εφαρμογή του μεταρρυθμιστικού Σχεδίου Καλλικράτης (2011) αποτελεί την Περιφερειακή Ενότητα Νήσων της Περιφέρειας Αττικής.

Περιλαμβάνει τα νησιά Αίγινα, Σαλαμίνα, Σπέτσες, Ύδρα, Πόρο, Αγκίστρι, Δοκό και πολλά άλλα μικρότερα νησιά και βραχονησίδες. Η περιοχή του Αργοσαρωνικού συγκεντρώνει τα περισσότερα σκάφη και ιστιοφόρα στον ελλαδικό χώρο, κατά τους καλοκαιρινούς μήνες.
SQL

H SQL ("αγγλ. αρκτ." από το Structured Query Language) ("προφ." /ˌɛs.kjuːˈɛǀ/) είναι μία γλώσσα υπολογιστών στις βάσεις δεδομένων, που σχεδιάστηκε για τη διαχείριση δεδομένων, σε ένα σύστημα διαχείρισης σχεσιακών βάσεων δεδομένων (Relational Database Management System, RDBMS) και η οποία, αρχικά, βασίστηκε στη σχεσιακή άλγεβρα. Η γλώσσα περιλαμβάνει δυνατότητες ανάκτησης και ενημέρωσης δεδομένων, δημιουργίας και τροποποίησης σχημάτων και σχεσιακών πινάκων, αλλά και ελέγχου πρόσβασης στα δεδομένα. Η SQL ήταν μία από τις πρώτες γλώσσες για το σχεσιακό μοντέλο του "Edgar F. Codd", στο σημαντικό άρθρο του το 1970, και έγινε η πιο ευρέως χρησιμοποιούμενη γλώσσα για τις σχεσιακές βάσεις δεδομένων.
Σαν Χουάν

Το Σαν Χουάν είναι η πρωτεύουσα και μεγαλύτερη πόλη του Πουέρτο Ρίκο. Ο πληθυσμός της είναι 395.326 κάτοικοι, ενώ στην ευρύτερη περιοχή της πρωτεύουσας ζουν περίπου 2.000.000 κάτοικοι δηλαδή περίπου ο μισός πληθυσμός της χώρας. Το Σαν Χουάν είναι απο τα μεγαλύτερα εμπορικά λιμάνια στην Καραϊβική.
Δήμος Φαλώρειας

Ο Δήμος Φαλώρειας υπήρξε δήμος της Ελλάδας στο νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα τον οικισμό Κεφαλόβρυσο.

Βρισκόταν στο κεντρικό τμήμα του νομού και συνόρευε στα βόρεια με τον Δήμο Καλαμπάκας και τον Δήμο Βασιλικής, στα ανατολικά με τον Δήμο Παραληθαίων, στα νοτιοανατολικά με τον Δήμο Τρικκαίων, στα νότια με τον Δήμο Πιαλείων και τον Δήμο Καλλιδένδρου, στα νοτιοδυτικά με τον Δήμο Κόζιακα και στα δυτικά με τον Δήμο Κλεινοβού. Ήταν κατά βάση δήμος αγροτικός με μέσο σταθμικό υψομέτρου 145 μέτρων. Αποτελείτο από 5 δημοτικά διαμερίσματα (από το 2006 ονομάζονταν τοπικά διαμερίσματα) και 8 οικισμούς, καταλάμβανε έκταση 76,329 τ.χλμ. και είχε μόνιμο πληθυσμό 3946 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Φαλώρειας ενσωματώθηκε στο νέο διευρυμένο Δήμο Τρικκαίων της Περιφέρειας Θεσσαλίας. Τα όρια του πρώην Δήμου Φαλώρειας ταυτίζονται με τα όρια της Δημοτικής Ενότητας Φαλώρειας του Δήμου Τρικκαίων.
Αστέρης Κούτουλας

Ο Αστέρης Κούτουλας (Οράντεα, Ρουμανία, 5 Απριλίου 1960) είναι Έλληνας μουσικοπαραγωγός, σκηνοθέτης, μεταφραστής και συγγραφέας που ζει στο Βερολίνο.
Δήμος Τυμφαίων

Ο Δήμος Τυμφαίων υπήρξε δήμος της Ελλάδας στο νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα τον Κονισκό.

Βρισκόταν στο βόρειο τμήμα του νομού και συνόρευε στα δυτικά με τον Δήμο Χασίων και τον Δήμο Καλαμπάκας, στα νότια με τον Δήμο Παραληθαίων, τον Δήμο Καλαμπάκας και τον Δήμο Φαλώρειας, στα ανατολικά με την Κοινότητα Βερδικούσσας και τον Δήμο Ποταμιάς του νομού Λάρισας και στα βόρεια με τον Δήμο Αντιχασίων του νομού Λάρισας και τον Δήμο Δεσκάτης του νομού Γρεβενών. Ήταν κατά βάση δήμος αγροτικός και ορεινός, εκτεινόμενος στις πλαγιές των Αντιχασίων σε μέσο σταθμικό υψόμετρο 841 μέτρων. Αποτελείτο από 7 δημοτικά διαμερίσματα (από το 2006 ονομάζονταν τοπικά διαμερίσματα) και 10 οικισμούς, καταλάμβανε έκταση 262,5 τ.χλμ. και είχε μόνιμο πληθυσμό 1.536 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Τυμφαίων ενσωματώθηκε στο νέο διευρυμένο Δήμο Καλαμπάκας (ο οποίος το 2018 μετονομάστηκε σε Δήμο Μετεώρων) της Περιφέρειας Θεσσαλίας. Τα όρια του πρώην Δήμου Τυμφαίων ταυτίζονται με τα όρια της Δημοτικής Ενότητας Τυμφαίων του Δήμου Μετεώρων.

Ομώνυμος δήμος με έδρα τον Κονισκό είχε λειτουργήσει στην περιοχή και κατά τη χρονική περίοδο 1883-1912.
Δήμος Κλεινοβού

Ο Δήμος Κλεινοβού υπήρξε πρωτοβάθμιος οργανισμός τοπικής αυτοδιοίκησης της Ελλάδας, στο νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα το Κλεινό.
Συνόρευε με το Δήμο Καλαμπάκας στα ανατολικά και βόρεια, με το Δήμο Καστανιάς στα βορειοδυτικά, με την Κοινότητα Ασπροποτάμου στα δυτικά, με το Δήμο Αιθηκών στα νότια και με τους Δήμους Κόζιακα και Φαλώρειας στα ανατολικά. Ήταν κατά βάση δήμος αγροτικός και ορεινός, εκτεινόμενος στις πλαγιές της Νότιας Πίνδου, σε μέσο σταθμικό υψόμετρο 793 μέτρων. Αποτελείτο από 6 δημοτικά (από το 2006 τοπικά) διαμερίσματα, καταλάμβανε έκταση 180,7 τ.χλμ. περίπου και είχε μόνιμο πληθυσμό 1.820 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Κλεινοβού ενσωματώθηκε στο νέο διευρυμένο Δήμο Καλαμπάκας (που μετονομάστηκε το 2018 σε Δήμο Μετεώρων) της Περιφέρειας Θεσσαλίας. Τα όρια του πρώην Δήμου Κλεινοβού ταυτίζονται με τα όρια της Δημοτικής Ενότητας Κλεινοβού του Δήμου Μετεώρων.
Δήμος Πινδαίων

Ο Δήμος Πινδαίων υπήρξε δήμος της Ελλάδας στον νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα τα Στουρναραίικα.

Βρισκόταν στο νοτιοδυτικό τμήμα του νομού και συνόρευε στα βόρεια με τον Δήμο Αιθήκων, στα νοτιοανατολικά με τον Δήμο Πύλης και τον Δήμο Αργιθέας του νομού Καρδίτσας και στα δυτικά με την Κοινότητα Μυροφύλλου και την Κοινότητα Νεράιδας. Ήταν δήμος αγροτικός και ορεινός με μέσο σταθμικό υψομέτρου 858 μέτρων. Αποτελούνταν από 9 δημοτικά διαμερίσματα (από το 2006 ονομάζονταν τοπικά διαμερίσματα) και 24 οικισμούς, καταλάμβανε έκταση 166,219 τ.χλμ. και είχε μόνιμο πληθυσμό 1187 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Πινδαίων ενσωματώθηκε στον νέο διευρυμένο Δήμο Πύλης της Περιφέρειας Θεσσαλίας. Τα όρια του πρώην Δήμου Πινδαίων ταυτίζονται με τα όρια της Δημοτικής Ενότητας Πινδέων του Δήμου Πύλης.
Εύδης Α΄ της Γαλλίας

Ο Όντο Α΄ της Γαλλίας ή Εύδης Α΄ της Γαλλίας ("Eudes", περί το 857 – 3 Ιανουαρίου 898) ήταν Μαρκήσιος της Βρετάνης (886 - 888), Βασιλιάς των Δυτικών Φράγκων (888 – 898), Κόμης των Παρισίων (882 - 888) και Υποκόμης του Ανζού (866 - 898). Ο Εύδης Α΄ ήταν μεγαλύτερος γιος του Ροβέρτου του Ισχυρού κόμητος του Ανζού, και της Αδελαΐδας του Τουρ, ο μικρότερος αδελφός του ήταν ο Ροβέρτος Α΄ της Γαλλίας. Ανήκε στον Οίκο των Ροβερτιδών και μερικές φορές αναφέρεται και ως δούκας της Γαλλίας ή ως κόμης των Παρισίων.

Όταν ο πατέρας του έπεσε στην "μάχη του Μπρισάρτ" (2 Ιουλίου 866) ο Όντο κληρονόμησε τον τίτλο του μαρκησίου της Νευστρίας, ωστόσο έχασε τον τίτλο όταν ο βασιλιάς Κάρολος ο Φαλακρός τον παραχώρησε στον Ούγο τον Αββά (868). Ο Όντο πήρε ξανά τον τίτλο μετά τον θάνατο του Ούγου (886), από το 882 διατηρούσε επιπλέον τον τίτλο του κόμητος των Παρισίων και ήταν ηγούμενος στο αβαείο του Αγίου Μαρτίνου στο Τουρ.
Δήμος Αιθήκων

Ο Δήμος Αιθήκων υπήρξε δήμος της Ελλάδας στον νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα την Ελάτη.

Βρισκόταν στο νοτιοδυτικό τμήμα του νομού και συνόρευε στα βόρεια με την Κοινότητα Ασπροποτάμου και τον Δήμο Κλεινοβού, στα ανατολικά με τους δήμους Κόζιακα και Πιαλείων, στα νότια με τον Δήμο Πύλης, τον Δήμο Πινδαίων και την Κοινότητα Νεράιδας και στα δυτικά με την Κοινότητα Μελισσουργών του νομού Άρτας και τον Δήμο Πραμάντων και την Κοινότητα Ματσουκίου του νομού Ιωαννίνων. Ήταν δήμος αγροτικός και ορεινός με μέσο σταθμικό υψομέτρου 921 μέτρων. Αποτελούνταν από 11 δημοτικά διαμερίσματα (από το 2006 ονομάζονταν τοπικά διαμερίσματα) και 19 οικισμούς, καταλάμβανε έκταση 279,825 τ.χλμ. και είχε μόνιμο πληθυσμό 1360 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Αιθήκων ενσωματώθηκε στον νέο διευρυμένο Δήμο Πύλης της Περιφέρειας Θεσσαλίας. Τα όρια του πρώην Δήμου Αιθήκων ταυτίζονται με τα όρια της Δημοτικής Ενότητας Αιθήκων του Δήμου Πύλης.
Δήμος Ενιππέα

Ο Δήμος Ενιππέα λειτούργησε σύμφωνα με το Σχέδιο «Καποδίστριας» του 1997, ως Δήμος της Περιφερειακής Ενότητας Λάρισας, από το 1999 έως το 2010, με έδρα το Μέγα Ευύδριο.

Βρισκόταν στο πεδινό τμήμα του Νομού Λάρισας. Ο Δήμος αποτελούνταν από 8 Δημοτικά Διαμερίσματα, καταλάμβανε έκταση 161,2 τ.χλμ. και είχε συνολικό πληθυσμό 4.526 κατοίκους, σύμφωνα με την Απογραφή του 2001. 

Με τη διοικητική διαίρεση του 2011, με το Πρόγραμμα «Καλλικράτης», από 1 Ιανουαρίου 2011, εντάχθηκε στο νέο διευρυμένο Δήμο Φαρσάλων, της Περιφέρειας Θεσσαλίας, ως Δημοτική Ενότητα Ενιππέα.
Δήμος Μαλακασίου

Ο Δήμος Μαλακασίου υπήρξε δήμος της Ελλάδας στο νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα την Παναγία.

Βρισκόταν στο βορειοδυτικό τμήμα του νομού και συνόρευε στα νότια με τον Δήμο Καστανιάς και την Κοινότητα Ασπροποτάμου, στα ανατολικά με τον Δήμο Καλαμπάκας και τον Δήμο Χασίων, στα βόρεια με τον Δήμο Γόργιανης του νομού Γρεβενών και στα δυτικά με τον Δήμο Μετσόβου και την Κοινότητα Μηλιάς του νομού Ιωαννίνων. Ήταν κατά βάση δήμος αγροτικός και ορεινός, εκτεινόμενος στις πλαγιές της Νότιας Πίνδου, σε μέσο σταθμικό υψομέτρου 823 μέτρων. Αποτελείτο από 5 δημοτικά διαμερίσματα (από το 2006 ονομάζονταν τοπικά διαμερίσματα) και 7 οικισμούς, καταλάμβανε έκταση 157,5 τ.χλμ. και είχε μόνιμο πληθυσμό 1.063 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Μαλακασίου ενσωματώθηκε στο νέο διευρυμένο Δήμο Καλαμπάκας (που μετονομάστηκε το 2018 σε Δήμο Μετεώρων) της Περιφέρειας Θεσσαλίας. Τα όρια του πρώην Δήμου Μαλακασίου ταυτίζονται με τα όρια της Δημοτικής Ενότητας Μαλακασίου του Δήμου Μετεώρων.

Ομώνυμος δήμος με έδρα την Παναγία είχε λειτουργήσει στην περιοχή και κατά τη χρονική περίοδο 1883-1912.
Δήμος Λιβαδιού

Ο Δήμος Λιβαδιού λειτούργησε ως δήμος από το 1999 έως το 2010 σύμφωνα με το Σχέδιο Καποδίστριας με έδρα το Λιβάδι. 

Ήταν δήμος του νομού Λάρισας και βρισκόταν στο βορειότερο τμήμα του νομού, στις δυτικές πλαγιές του Ολύμπου. Καταλάμβανε έκταση 158,3 τ.χλμ. και είχε συνολικό πληθυσμό 3.197 κατοίκους.

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011 εντάχθηκε στο νέο διευρυμένο Δήμο Ελασσόνας της Περιφέρειας Θεσσαλίας.

Ο δήμος περιελάμβανε τα παρακάτω 2 δημοτικά διαμερίσματα και οικισμούς:

: Δ.δ. Λιβαδίου -- το Λιβάδι [ 2.714 ]
: Δ.δ. Δολίχης -- η Δολίχη [ 473 ]
Δήμος Κραννώνος

Ο Δήμος Κραννώνος λειτούργησε ως δήμος από το 1999 έως το 2010 σύμφωνα με το Σχέδιο Καποδίστριας με έδρα τους Αγίους Ανάργυρους. 

Ήταν δήμος του νομού Λάρισας και βρίσκόταν στο πεδινό τμήμα του νομού. Καταλάμβανε έκταση 205 τ.χλμ. και είχε συνολικό πληθυσμό 3.274 κατοίκους. 

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011 εντάχθηκε στο νέο διευρυμένο Δήμο Κιλελέρ της Περιφέρειας Θεσσαλίας.

Ο δήμος περιελάμβανε τα παρακάτω 9 δημοτικά διαμερίσματα και οικισμούς:

: Δ.δ. Αγίων Αναργύρων [ 792 ] 
::* οι Άγιοι Ανάργυροι [ 650 ] 
::* η Μεσορράχη [ 142 ] 
: Δ.δ. Αγίου Γεωργίου Λαρίσης -- ο Άγιος Γεώργιος [ 290 ]
: Δ.δ. Βουναίνων [ 411 ] 
::* τα Βούναινα [ 345 ] 
::* τα Άνω Βούναινα [ 66 ] 
: Δ.δ. Δοξαρά -- ο Δοξαράς [ 367 ]
: Δ.δ. Κραννώνος [ 185 ] 
::* ο Κραννώνας [ 104 ] 
::* ο Κάμπος [ 81 ] 
: Δ.δ. Κυπαρίσσου [ 405 ] 
::* η Κυπάρισσος [ 307 ] 
::* η Αγία Παρασκευή [ 98 ] 
: Δ.δ. Μαυροβουνίου [ 358 ] 
::* το Μαυροβούνι [ 325 ] 
::* η Κρύα Βρύση [ 33 ] 
: Δ.δ. Μικρού Βουνού -- το Μικρό Βουνό [ 319 ]
: Δ.δ. Ψυχικού -- το Ψυχικό [ 147 ]
Δήμος Αρμενίου

Ο Δήμος Αρμενίου λειτούργησε ως δήμος από το 1999 έως το 2010 σύμφωνα με το Σχέδιο Καποδίστριας με έδρα το Αρμένιο. 

Ήταν δήμος του νομού Λάρισας και βρισκόταν στο νοτιοανατολικό τμήμα του νομού, στα σύνορα με τον νομό Μαγνησίας. Ο δήμος αποτελείτο από 4 δημοτικά διαμερίσματα, καταλάμβανε έκταση 99,4 τ.χλμ. και είχε συνολικό πληθυσμό 2.273 κατοίκους.

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011 εντάχθηκε στο νέο διευρυμένο Δήμο Κιλελέρ της Περιφέρειας Θεσσαλίας.

Ο δήμος περιελάμβανε τα παρακάτω δημοτικά διαμερίσματα και οικισμούς:
: Δ.δ. Αρμενίου -- το Αρμένιο [ 800 ]
: Δ.δ. Μεγάλου Μοναστηρίου -- το Μέγα Μοναστήριον [ 627 ]
: Δ.δ. Νίκης [ 554 ] 
::* η Νίκη [ 339 ] 
::* το Αχίλλειον [ 215 ] 
 Δ.δ. Σωτηρίου -- το Σωτήριον [ 292 ]
Δήμος Πτελεού

Ο Δήμος Πτελεού λειτούργησε σύμφωνα με το Σχέδιο Καποδίστριας ως δήμος του νομού Μαγνησίας από το 1999 έως το 2010 με έδρα τη Πτελεό, μετά την κατάργηση της Κοινότητας Πτελεού Νομού Μαγνησίας (1942-1997).

Βρισκόταν στο νοτιότερο άκρο του νομού. Ο δήμος αποτελείτο από 3 δημοτικά διαμερίσματα, καταλάμβανε έκταση 118 τ.χλμ. και είχε συνολικό πληθυσμό 2.881 κατοίκους.

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Αλμυρού της Περιφέρειας Θεσσαλίας.

Ο δήμος περιλαμβάνει τα παρακάτω δημοτικά διαμερίσματα και οικισμούς:

: Δ.δ. Πτελεού [ 1.841 ] 
::* η Πτελεός [ 1.326 ] 
::* η Αγία Μαρίνα [ 20 ] 
::* οι Άγιοι Απόστολοι [ 72 ] 
::* η Γαβριανή [ 217 ] 
::* το Καραβοτσάκι [ 15 ] 
::* η Λειχούρα [ 57 ] 
::* το Λουτρό [ 31 ] 
::* το Πηγάδι [ 103 ] 
: Δ.δ. Αγίων Θεοδώρων -- οι Άγιοι Θεόδωροι [ 376 ]
: Δ.δ. Αχιλλείου [ 664 ] 
::* το Αχίλλειο [ 616 ] 
::* ο Άγιος Δημήτριος [ 48 ] 
::* το Αργυρόνησο (νησίδα) [ 0 ]
Δήμος Αντιχασίων

Ο Δήμος Αντιχασίων λειτούργησε ως δήμος από το 1999 έως το 2010 σύμφωνα με το Σχέδιο Καποδίστριας με έδρα το Κρανέα Ελασσόνος. 

Ήταν δήμος του νομού Λάρισας και βρισκόταν στο βόρειο τμήμα του νομού. Καταλάμβανε έκταση 142,9 τ.χλμ. και είχε συνολικό πληθυσμό 3.951 κατοίκους. 

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011 εντάχθηκε στο νέο διευρυμένο Δήμο Ελασσόνας της Περιφέρειας Θεσσαλίας.

Ο δήμος περιελάμβανε τα παρακάτω 3 δημοτικά διαμερίσματα και οικισμούς:

: Δ.δ. Κρανέας Ελασσόνος -- η Κρανέα Ελασσόνος [ 3.021 ]
: Δ.δ. Άκρης -- η Άκρη [ 221 ]
: Δ.δ. Λουτρού Ελασσόνος -- το Λουτρόν [ 709 ]
Δήμος Αμπελώνος

Ο Δήμος Αμπελώνος λειτούργησε σύμφωνα με το Σχέδιο Καποδίστριας ως δήμος του νομού Λάρισας από το 1999 έως το 2010 με έδρα τον Αμπελώνα.

Βρισκόταν στο βόρειο τμήμα του νομού, αποτελείτο από 4 δημοτικά διαμερίσματα, καταλάμβανε έκταση 154,7 τ.χλμ. και είχε συνολικό πληθυσμό 8.055 κατοίκους, σύμφωνα με την απογραφή του 2011. 

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Τυρνάβου της Περιφέρειας Θεσσαλίας.

Ο δήμος περιελάμβανε τα παρακάτω δημοτικά διαμερίσματα και οικισμούς:

: Δ.δ. Αμπελώνος -- ο Αμπελώνας [ 6.083 ]
: Δ.δ. Βρυοτόπου [ 585 ] 
::* ο Βρυότοπος [ 560 ] 
::* ο Μικρόλιθος [ 25 ] 
: Δ.δ. Δελερίων -- τα Δελέρια [ 655 ]
: Δ.δ. Ροδιάς [ 732 ] 
::* η Ροδιά [ 732 ] 
::* το Κόρδεσι [ 0 ]
Δήμος Κάτω Ολύμπου

Ο Δήμος Κάτω Ολύμπου λειτούργησε ως δήμος από το 1999 έως το 2010 σύμφωνα με το Σχέδιο Καποδίστριας με έδρα τον Πυργετό του νομού Λάρισας.

Βρισκόταν στο βόρειο τμήμα του νομού, στις νότιες πλαγιές του Ολύμπου. Ο δήμος αποτελείτο από 4 δημοτικά διαμερίσματα, καταλάμβανε έκταση 128,5 τ.χλμ. και είχε συνολικό πληθυσμό 3.496 κατοίκους. 

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Τεμπών της Περιφέρειας Θεσσαλίας.

Ο δήμος περιελάμβανε τα παρακάτω δημοτικά διαμερίσματα και οικισμούς:

: Δ.δ. Πυργετού -- ο Πυργετός [ 1.463 ]
: Δ.δ. Αιγάνης [ 1.134 ] 
::* η Αιγάνη [ 535 ]
::* η Κάτω Αιγάνη [ 98 ]
::* τα Νέα Μεσάγκαλα [ 388 ]
::*η Καστρί-Λουτρό [ 110 ]
::* το Παπαπούλι [ 3 ]
: Δ.δ. Κρανέας [ 212 ] 
::* η Κρανέα [ 107 ]
::* η Κουλούρα [ 88 ]
::* οι Μαθητικές Κατασκηνώσεις [ 0 ] 
::* η Παραλία Κουλούρας [ 17 ]
: Δ.δ. Ραψάνης [ 687 ] 
::* η Ραψάνη [ 555 ]
::* ο Άγιος Κωνσταντίνος [ 13 ]
::* η Περαταριά [ 119 ]
Δήμος Καπετάν Μητρούση

Ο Δήμος Κ. Μητρουσίου (ονομαζόμενος και Δήμος Καπετάν Μητρουσίου ή Μητρούσιου ή Δήμος Καπετάν Μητρούση ή Δήμος Καπετάν Μητρούσης ή και απλά Δήμος Μητρουσίου) (1997-2010) ήταν δήμος του νομού Σερρών. Βρίσκονταν στο δυτικό τμήμα του νομού. Ο δήμος αποτελούνταν από 6 δημοτικά διαμερίσματα και είχε συνολικό πληθυσμό 6.402 κατοίκους. Έδρα του δήμου είναι ο Προβατάς. Ονομάστηκε προς τιμήν του Έλληνα μακεδονομάχου Δημήτριου Γκογκολάκη, που είναι γνωστός στην ιστοριογραφία ως "Καπετάν Μητρούσης", που καταγόταν από το σημερινό οικισμό Μητρούσι (τότε "Χομονδό") της περιφερειακής ενότητας Σερρών. Με την διοικητική μεταρρύθμιση της τοπικής αυτοδιοίκησης του σχεδίου Καλλικράτης, ενσωματώθηκε στον διευρυμένο δήμο Σερρών.

Ο δήμος περιελάμβανε τα παρακάτω δημοτικά διαμερίσματα και οικισμούς.
: Δ.δ. Προβατά -- ο Προβατάς [ 1.344 ]
: Δ.δ. Αναγεννήσεως -- η Αναγέννηση [ 990 ]
: Δ.δ. Άνω Καμήλας -- η Άνω Καμήλα [ 746 ]
: Δ.δ. Βαμβακιάς -- η Βαμβακιά [ 700 ]
: Δ.δ. Μητρουσίου [ 2.224 ] 
::* το Μητρούσι [ 1.569 ] 
::* το Κάτω Μητρούσι [ 655 ] 
: Δ.δ. Μονοκκλησιάς -- η Μονοκκλησιά [ 398 ]
Ο Ιντιάνα Τζόουνς και η Τελευταία Σταυροφορία

Ο Ιντιάνα Τζόουνς και η Τελευταία Σταυροφορία (αγγλικά: "Indiana Jones and the Last Crusade") είναι αμερικανική περιπέτεια παραγωγής 1989 σε σκηνοθεσία Στίβεν Σπίλμπεργκ και παραγωγή Τζορτζ Λούκας. Είναι η τρίτη ταινία της σειράς ταινιών Ιντιάνα Τζόουνς με τον Χάρισον Φορντ στον ομώνυμο ρόλο και τον Σον Κόνερι να υποδύεται τον πατέρα του. Στην ταινία επίσης συμμετέχουν οι Άλισον Ντούντι, Τζούλιαν Γκλόβερ και Ρίβερ Φίνιξ ενώ οι Ντένχολμ Έλιοτ και Τζον Ρις-Ντέιβις επαναλαμβάνουν τους ρόλους τους από την πρώτη ταινία "Οι Κυνηγοί της Χαμένης Κιβωτού" (Raiders of the Lost Ark). Η ταινία τοποθετείται στο 1938 και ο Ιντιάνα Τζόουνς ψάχνει τον πατέρα του, έναν επιστήμονα με πολλές γνώσεις για το Άγιο Δισκοπότηρο, που οι Ναζί έχουν απαγάγει.

Μετά την όχι και τόσο θερμή αποδοχή του σκοτεινού "Ιντιάνα Τζόουνς και ο Ναός του Χαμένου Θησαυρού" (Indiana Jones and the Temple of Doom), ο Σπίλμπεργκ θέλησε να αποζημιώσει ολοκληρώνοντας την τριλογία με μια ταινία λιγότερο σκοτεινή και πιο κοντά στον τόνο της πρώτης ταινίας.

Η ταινία κυκλοφόρησε 24 Μαϊου του 1989, απέσπασε κυρίως θετικά σχόλια από τους κριτικούς, έγινε μεγάλη εισπρακτική επιτυχία και έλαβε τρεις υποψηφιότητες για Όσκαρ, κερδίζοντας ένα.
Δήμος Σκοτούσσας

Ο Δήμος Σκοτούσσας ήταν δήμος του νομού Σερρών που συστάθηκε το 1999 με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ηρακλείας. Βρισκόταν στο κεντρικό τμήμα του νομού. Ο δήμος περιλάμβανε 6 δημοτικά διαμερίσματα και είχε συνολικό πληθυσμό 5.389 κατοίκους. Έδρα του δήμου ήταν η Σκοτούσσα.

Ο δήμος περιλάμβανε τα παρακάτω δημοτικά διαμερίσματα και οικισμούς (στις αγκύλες είναι ο πληθυσμός από την απογραφή του 2001).
: Δ.δ. Σκοτούσσης -- η Σκοτούσσα [ 1.440 ]
: Δ.δ. Αμμουδιάς -- η Αμμουδιά [ 1.124 ]
: Δ.δ. Γεφυρουδίου -- το Γεφυρούδι [ 729 ]
: Δ.δ. Μελενικιτσίου -- το Μελενικίτσι [ 759 ]
: Δ.δ. Νέας Τυρολόης -- η Νέα Τυρολόη [ 614 ]
: Δ.δ. Παλαιοκάστρου -- το Παλαιόκαστρο [ 723 ]
Σκάνδαλο Κοσκωτά

Το Σκάνδαλο Κοσκωτά αφορούσε ένα μεγάλο πολιτικό και οικονομικό σκάνδαλο το οποίο κυριάρχησε στην ελληνική πολιτική σκηνή κατά τα τέλη της δεκαετίας του 1980 και στο ξεκίνημα της δεκαετίας του 1990. Παράλληλα σηματοδότησε, κυρίως, τον αγώνα για τον έλεγχο των Μ.Μ.Ε. και των τραπεζών. Κεντρικό πρόσωπο του σκανδάλου υπήρξε ο τραπεζίτης Γιώργος Κοσκωτάς, πλην όμως ενεπλάκησαν σ΄ αυτό και κορυφαία κυβερνητικά στελέχη της τότε κυβέρνησης του ΠΑΣΟΚ. 

Παραπέμφθηκαν σε δίκη ο Ανδρέας Παπανδρέου, πρώην Πρωθυπουργός, ο Παναγιώτης Ρουμελιώτης, τέως Υπουργός Εθνικής Οικονομίας, ο Μένιος Κουτσόγιωργας, πρώην Υπουργός Δικαιοσύνης, ο Δημήτρης Τσοβόλας, πρώην Υπουργός Οικονομικών και ο Γιώργος Πέτσος, πρώην Υφυπουργός Βιομηχανίας, Έρευνας και Τεχνολογίας. Από αυτούς, ο Ανδρέας Παπανδρέου κρίθηκε αθώος σε όλες τις κατηγορίες, ο Παναγιώτης Ρουμελιώτης δεν δικάστηκε γιατί είχε ήδη εκλεγεί Ευρωβουλευτής και το Ευρωκοινοβούλιο αρνήθηκε να άρει την ασυλία του, ενώ ο Μένιος Κουτσόγιωργας πέθανε από εγκεφαλικό επεισόδιο κατά τη διάρκεια της δίκης. Ο Δημήτρης Τσοβόλας και ο Γιώργος Πέτσος κρίθηκαν ένοχοι για παράβαση του νόμου περί ευθύνης υπουργών. Οι ποινές τους ήταν 2,5 χρόνια (εξαγοράσιμη) για τον πρώτο και 10 μήνες με αναστολή για τον δεύτερο, με αφαίρεση των πολιτικών δικαιωμάτων και των δύο, για τρία και δύο χρόνια αντίστοιχα.

Η δίκη ξεκίνησε τον Μάρτιο του 1991 και ολοκληρώθηκε τον Ιανουάριο του 1992. Νωρίτερα, τον Οκτώβριο του 1990, ο Μένιος Κουτσόγιωργας είχε κριθεί προφυλακιστέος και για τρεις μήνες είχε οδηγηθεί στις φυλακές Κορυδαλλού (αφέθηκε ελεύθερος τον Ιανουάριο του 1991 με εγγύηση 70 εκατομμυρίων δραχμών), σε αντίθεση με τους υπόλοιπους κατηγορούμενους που παρέμειναν ελεύθεροι καθ' όλη τη διάρκεια της διαδικασίας. Ο Ανδρέας Παπανδρέου αρνήθηκε να εμφανιστεί στη δίκη και δεν πήγε ούτε μία φορά στο δικαστήριο. Επίσης αρνήθηκε να ορίσει συνηγόρους υπεράσπισής του. Παρότι οι δικαστές είχαν δικαίωμα να διατάξουν την βίαιη προσαγωγή του στο δικαστήριο, τελικά δεν το έπραξαν. Αντίθετα, οι Μένιος Κουτσόγιωργας, Δημήτρης Τσοβόλας και Γιώργος Πέτσος έδωσαν κανονικά το παρόν στη δίκη, με τον Τσοβόλα να έρχεται συχνά σε έντονη αντιπαράθεση με τους δικαστές.

Άμεσο επακόλουθο του σκανδάλου Κοσκωτά ήταν η παραπομπή σε δίκη στο Ανώτατο Ειδικό Δικαστήριο, από τη νέα (μετά το 1993) κυβερνητική πλειοψηφία του ΠΑΣΟΚ του Κωνσταντίνου Μητσοτάκη και των υπουργών της κυβέρνησής του Ιωάννη Παλαιοκρασσά και Ανδρέα Ανδριανόπουλου για την ιδιωτικοποίηση της τσιμεντοβιομηχανίας ΑΓΕΤ-ΗΡΑΚΛΗΣ. Ο Κωνσταντίνος Μητσοτάκης παραπέμφθηκε με τις κατηγορίες της "ηθικής αυτουργίας σε απιστία", της "παθητικής δωροδοκίας κατ'εξακολούθηση" και της "παράβασης καθήκοντος" και οι υπουργοί με τις κατηγορίες της "απιστίας" και της "παράβασης καθήκοντος", ενώ ο Κων. Μητσοτάκης επίσης παραπέμφθηκε για τηλεφωνικές υποκλοπές πολιτικών προσώπων. Την Πρωτοχρονιά του 1995, ο Ανδρέας Παπανδρέου ανακοίνωσε την αναστολή των διώξεων, η οποία πραγματοποιήθηκε στις 16 Ιανουαρίου.
Φρίντα

Το Φρίντα (αγγλικά: "Frida") είναι αμερικανική βιογραφική ταινία παραγωγής 2002 σε σκηνοθεσία Τζούλι Τέιμορ. Η ταινία αφηγείται τη ζωή της Μεξικανής ζωγράφου Φρίντα Κάλο. Πρωταγωνιστούν η Σάλμα Χάγιεκ και ο Άλφρεντ Μολίνα.

Το σενάριο έγραψαν οι Κλάνσι Σίγκαλ, Νταϊάν Λέικ, Γκρέγκορι Νάβα και Άννα Τόμας και είναι βασισμένο στο βιβλίο "Frida: A Biography of Frida Kahlo" του Χέιντεν Χερέρα. Το "Φρίντα" ήταν υποψήφιο για 6 Όσκαρ, κερδίζοντας τα 2.
Παναγιώτης Αραβαντινός

Ο Παναγιώτης Αραβαντινός (Πάργα 1811-1870), γνωστός και με το ψευδώνυμο Θεσπρωτός, ήταν Έλληνας λόγιος ιστοριοδίφης και συγγραφέας του 19ου αιώνα.
Σαιντ Τζόρτζις

H Σαιντ Τζόρτζις (αγγλ. "St. George's") ή Άγιος Γεώργιος είναι η πρωτεύουσα της νησιωτικής χώρας της Γρενάδα. Βρίσκεται στα νοτιοδυτικά του νησιού κοντά σε παλαιό ηφαίστειο. Έχει πληθυσμό 89.018 κατοίκων. Είναι δημοφιλέστατος τουριστικός προορισμός στην Καραϊβική προσελκύοντας χιλιάδες τουρίστες, κρουαζιερόπλοια και διασημότητες.

Η πόλη είναι η πρωτεύουσα της δεύτερης μεγαλύτερης ενορίας, του Αγίου Γεωργίου.
Κυβέρνηση Ελευθερίου Βενιζέλου 1915

Η Κυβέρνηση Ελευθερίου Βενιζέλου 1915 (Αύγουστος - Σεπτέμβριος 1915), σχηματίστηκε μετά την νίκη του κόμματος των «Φιλελευθέρων», στις εκλογές του Μαΐου του 1915. Η θητεία της έληξε 45 μέρες μετά τον σχηματισμό της, όταν ο Βενιζέλος - και πάλι λόγω διαφωνίας με τον βασιλιά για θέματα εξωτερικής πολιτικής - υπέβαλλε την παραίτησή της.
Η βαριά ασθένεια (πλευρίτιδα) του βασιλιά Κωνσταντίνου, καθυστέρησε τόσο τον σχηματισμό κυβέρνησης όσο και την έναρξη των εργασιών της νέας μετεκλογικής Βουλής.
Στη συνεδρίαση της 21ης Σεπτεμβρίου 1915 (μια θυελλώδης συνεδρίαση που κράτησε μέχρι τις πρώτες πρωινές ώρες, εξαιτίας της δεύτερης, παραβίασης της ελληνικής ουδετερότητας από την Αντάντ, με την απόβαση στρατευμάτων στην Θεσσαλονίκη) η κυβέρνηση πήρε ψήφο εμπιστοσύνης. 
Η συνάντηση του Βενιζέλου με τον βασιλιά Κωνσταντίνο, την επόμενη ημέρα, 22 Σεπτεμβρίου, κατέληξε για άλλη μια φορά σε διάσταση απόψεων και ο Βενιζέλος, υπέβαλλε την ίδια μέρα την παραίτηση της κυβέρνησης.
Ξενοδοχείο Νεγκρέσκο

right|thumb|300px|Ξενοδοχείο Νεγκρέσκο
Το Ξενοδοχείο «Νεγκρέσκο» (Negresco Hotel) βρίσκεται στην κατάφυτη με φοινικόδεντρα παραλιακή λεωφόρο της Νίκαιας στη Γαλλία, την "Promenade des Anglais" (αγγλικός περίπατος), και με θαυμαστή θέα στον «Κόλπο των Αγγέλων» ("Baie des Anges"). Χρονολογείται από τις αρχές του 20ού αιώνα, ενώ το 1974 χαρακτηρίστηκε ως εθνικό ιστορικό μνημείο.
Στρατόπεδο συγκέντρωσης Γκρος-Ρόζεν

Το Στρατόπεδο συγκέντρωσης Γκρος-Ρόζεν (Konzentrationslager Groß-Rosen) ήταν στρατόπεδο συγκέντρωσης των Ναζί κοντά στο χωριό Γκρος-Ρόζεν (σήμερα Rogoźnica, Πολωνία) της Κάτω Σιλεσίας. Απείχε περίπου 40 χλμ από το Βρότσλαβ (Wroclaw) και η θέση επιλέχτηκε επειδή η τοποθεσία βρισκόταν στο σιδηροδρομικό άξονα μεταξύ των πόλεων Γιάουερ (Jauer, σήμερα Jawor) και Στρίγκαου (Striegau, σήμερα Strzegom).
Προσιμιίδες

Ο [[λεμούριος με δακτυλιδωτή ουρά]] ("Lemur catta") ανήκει στην ομάδα Προσιμιίδες και συγκεκριμένα στην οικογένεια [[Λεμουρίδες]].

Προσιμιίδες (αγγλ. "Prosimians") ή Προπίθηκοι ονομάζεται η ομάδα θηλαστικών που περιλαμβάνει όλα τα πρωτεύοντα που δεν είναι μαϊμούδες ή πίθηκοι. Αυτά μεταξύ άλλων, είναι οι λεμούριοι, τα άι-άι, οι γαλάγοι (ημιπίθηκοι) και οι τάρσιοι. Θεωρείται πως έχουν πιο πρωτόγονα χαρακτηριστικά από αυτά των μαϊμούδων και των πιθήκων. Οι προσιμιίδες είναι τα μόνα πρωτεύοντα που είναι ενδημικά στη Μαδαγασκάρη, και συναντώνται επίσης στην Ασία και την Αφρική. Με εξαίρεση του τάρσιους, όλα τα μέλη των σωζόμενων προσιμιίδων ανήκουν στην υποτάξη Στρεψίρρινοι. Επειδή οι τάρσιοι, και μερικά άλλα αφανισμένα μέλη των προσιμιίδων μοιράζονται έναν κοινό πρόγονο με τις μαϊμούδες και τους πιθήκους, οι προσιμιίδες ανήκουν σε μία παραφυλετική ομάδα και όχι σε έναν κλάδο.
Κοινότητα Λάβδανης

Η Κοινότητα Λάβδανης ήταν κοινότητα του νομού Ιωαννίνων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα κοινοτικά διαμερίσματα της. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πωγωνίου. Βρισκόταν στα δυτικά του νομού, στα σύνορα με τον νομό Θεσπρωτίας. Η κοινότητα αποτελούνταν από δύο κοινοτικά διαμερίσματα και είχε συνολικό πληθυσμό 222 κατοίκους. Έδρα της κοινότητας ήταν το χωριό Λάβδανη.

Η κοινότητα περιλαμβάνει τα παρακάτω κοινοτικά διαμερίσματα και οικισμούς
: Κ.δ. Λάβδανης [ 132 ] 
::* η Λάβδανη [ 39 ] 
::* το Βρίστοβο [ 51 ] 
::* η Κάτω Λάβδανη [ 42 ] 
: Κ.δ. Διμοκορίου [ 90 ] 
::* το Διμοκόριο [ 49 ] 
::* το Ψηλόκαστρο [ 41 ]
Φραγκίσκος Σκούφος

Ο Φραγκίσκος Σκούφος (1644-1697) ήταν Έλληνας λόγιος από την Κρήτη.
Ηρόφιλη η λυπημένη

Η Ηρόφιλη η λυπημένη ("Herophila tristis" με συνώνυμο "Dorcatypus tristis") είναι κολεόπτερο από την οικογένεια Cerambycidae και την υποοικογένεια Lamiinae. Το γένος Ηρόφιλη συναντάμε μόνο στην Ευρώπη και την Μέση Ανατολή. Από τα τρία είδη του γένους δύο είναι ενδημικά στην Ελλάδα. Αυτά είναι 
η "Herophila beieri" 
και η "Herophila faimairii" 
Η Ηρόφιλη η λυπημένη εξαπλώνεται και πέρα από την Ελλάδα.
Στην Ελλάδα συναντάμε το υποείδος "Herophila tristis tristis", το άλλο υποείδος "Herophila tristis martinascoi" περιορίζεται σε μια περιοχή της Ιταλίας. Η Ηρόφιλη η λυπημένη μοιάζει πολύ με μικρό Μόριμους φουνερέους.
Μαϊμού

Μαϊμού ονομάζεται κάθε κερκοπιθηκιδές (μαϊμούδες Παλαιού Κόσμου) ή πλατύρρινο (μαϊμούδες Νέου Κόσμου) πρωτεύον. Όλα τα πρωτεύοντα που δεν είναι προσιμιίδες ή πίθηκοι, είναι μαϊμούδες. Σήμερα υπάρχουν 264 γνωστά σωζόμενα είδη μαϊμούδων και αντιπροσωπεύουν δύο από τις τρεις ομάδες των σιμιίδων πρωτευόντων (η τρίτη ομάδα αποτελείται από τα 22 είδη πιθήκων). Οι μαϊμούδες γενικά θεωρούνται νοήμονα ζώα και, σε αντίθεση με τους πιθήκους, οι μαϊμούδες έχουν ουρές.

Οι μαϊμούδες Νέου Κόσμου ταξινομούνται μέσα στην υποτάξη Πλατύρρινοι, ενώ οι μαϊμούδες Παλαιού Κόσμου (υπεροικογένεια Κερκοπιθηκοειδή) αποτελούν μέρος της υπόταξης Κατάρρινοι, η οποία περιλαμβάνει επίσης τους πιθήκους. Για αυτόν τον λόγο, σύμφωνα με την επιστημονική ορολογία, οι μαϊμούδες είναι παραφυλετική ομάδα (δηλαδή δεν αποτελούν μία συνεκτική ομάδα) και τα Κερκοπιθηκοειδή συγγενεύουν περισσότερο με τους πιθήκους απ' ότι με τους Πλατύρρινους.
Ανάγλυφα μιας τέχνης ταπεινής

Τα Ανάγλυφα μιας τέχνης ταπεινής είναι προσωπικός δίσκος του Μπάμπη Τσέρτου που περιέχει παραδοσιακά τραγούδια από όλη την Ελλάδα. Κυκλοφόρησε τον Νοέμβριο του 2002 από τη δισκογραφική εταιρεία Warner.

Συμμετέχουν επίσης οι τραγουδιστές: Μαρία Φαραντούρη, Τζίμης Πανούσης, Χρόνης Αηδονίδης, Νάντια Καραγιάννη και Σάββας Σιάτρας .

Στο δίσκο παίζουν οι μουσικοί: Γιώργος Κωτσίνης (Κλαρίνο, Καβάλ), Κυριάκος Γκουβέντας (Βιολί), Τάκης Φράγκους (Κοντραμπάσο, Κιθάρα), Ανδρέας Παππάς (Κρουστά), Σωτήρης Μπούρμπος (Λαούτο, Κιθάρα), Ανδρέας Κατσιγιάννης (Σαντούρι), Πετρολούκας Χαλκιάς (Κλαρίνο), Αχιλλέας Χαλκιάς (Βιολί), Γιώργος Κόρος (Βιολί). Ενορχηστρωτής είναι ο Γιώργος Ε. Παπαδάκης.

Ο δίσκος διακρίθηκε ως ο καλύτερος δίσκος παραδοσιακής μουσικής της χρονιάς 2003 στη 2η απονομή των Βραβείων "Αρίων".
Αστρονόμος

"Ο αστρονόμος". Πίνακας του [[Γιοχάνες Βερμέερ]] (περ. 1668).

Αστρονόμος είναι ένας επιστήμονας που μελετά τα ουράνια σώματα, που αποτελούν το Σύμπαν, όπως είναι οι αστέρες, οι πλανήτες και οι δορυφόροι τους, τα νεφελώματα και οι γαλαξίες. Επιπλέον, μελετά τα ουράνια φαινόμενα. Σχετικό αλλά ξεχωριστό πλέον αντικείμενο μελέτης είναι η κοσμολογία, που αφορά το Σύμπαν ως ολότητα. Γενικότερα, ένας αστρονόμος ερευνά τον κόσμο πέρα από τη Γη, αλλά και την ίδια τη Γη στην ολότητά της ως πλανήτη.

Ιστορικά η αστρονομία επικεντρώνεται στην ταξινόμηση και περιγραφή των ουράνιων σωμάτων και φαινομένων, ενώ η αστροφυσική στην ερμηνεία των φαινομένων δια των φυσικών νόμων. Σήμερα η διάκριση έχει ατονήσει και οι όροι «αστρονόμος» και «αστροφυσικός» χρησιμοποιούνται πιο ελεύθερα ο ένας στη θέση του άλλου.

Οι ερευνητές ή «επαγγελματίες» αστρονόμοι είναι επιστήμονες που συνήθως έχουν διδακτορικό στην αστρονομία ή στη φυσική (μετά από ένα πτυχίο στη φυσική ή, ιδίως παλαιότερα, στα μαθηματικά) και εργάζονται σχεδόν αποκλειστικά σε πανεπιστήμια ή ερευνητικά κέντρα. Δαπανούν τον περισσότερο χρόνο τους στην έρευνα ή και στη διδασκαλία, ενώ οι παρατηρησιακοί αστρονόμοι πολλές φορές κατασκευάζουν τα δικά τους επιστημονικά όργανα ή βοηθούν στη λειτουργία ενός αστεροσκοπείου. Ο αριθμός των επαγγελματιών αστρονόμων, ακόμη και σε προοδευμένες αστρονομικά χώρες όπως οι ΗΠΑ, είναι στην πραγματικότητα πολύ μικρός σε σχέση με τον αριθμό των ανθρώπων που ενδιαφέρονται για την αστρονομία: Η Αμερικανική Αστρονομική Εταιρεία, ο μεγαλύτερος φορέας επαγγελματιών αστρονόμων στη Βόρεια Αμερική, έχει περίπου 7700 μέλη, ανάμεσα στα οποία περιλαμβάνονται και επιστήμονες από άλλα πεδία, όπως η φυσική, η γεωλογία και η μηχανική, των οποίων τα ερευνητικά ενδιαφέροντα σχετίζονται στενά με την αστρονομία. Η Διεθνής Αστρονομική Ένωση έχει 10.145 μέλη από 70 διαφορετικές χώρες, που είναι κάτοχοι διδακτορικού και ασχολούνται με την αστρονομική έρευνα.

Εκτός από τους επαγγελματίες, υπάρχουν πολλοί ερασιτέχνες αστρονόμοι. Πολλές πόλεις έχουν συλλόγους ή λέσχες ερασιτεχνικής αστρονομίας που έχουν τακτικές συγκεντρώσεις και συχνά διοργανώνουν νυκτερινά «αστροπάρτι». Η Αστρονομική Εταιρεία του Ειρηνικού είναι η μεγαλύτερη γενική αστρονομική εταιρεία στον κόσμο που αποτελείται τόσο από επαγγελματίες όσο και από ερασιτέχνες αστρονόμους και εκπαιδευτικούς από 70 διαφορετικές χώρες.
Νέναντ Βούκτσεβιτς

Ο Νέναντ Βούκτσεβιτς είναι παλαίμαχος Μαυροβούνιος ποδοσφαιριστής και νυν βοηθός προπονητή στην Μπούντουτσνοστ Ποντγκόριτσα.Γεννήθηκε στις 25 Νοεμβρίου του 1974 στην Ποντγκόριτσα και αγωνιζόταν ως επιθετικός.
Νινζούτσου

Το Νινζούτσου (ή και νιντζίτσου) ή Νινπό () αναφέρεται ως πολεμική τέχνη. Σε αυτήν την μορφή ιαπωνικής πολεμικής τέχνης το μυστικό είναι η στρατηγική, οι τακτικές που πρέπει να μάθει ασκούμενος και η ασυμβίβαστη μέθοδος στην οποία εξασκούνταν οι "shinobi" , γνωστοί και ως ninja. Αρχικά μάλιστα εξασκούνταν κρυφά αφού κανείς, εκτός απ’ τους νίντζα, δεν γνώριζε για την ανάπτυξη αυτής της τέχνης.
Πιερ Γκασσεντί

Ο Πιερ Γκασσεντί ("Pierre Gassendi") (22 Ιανουαρίου 1592 – 24 Οκτωβρίου 1655) ήταν Γάλλος φιλόσοφος, ιερέας, επιστήμονας, αστρονόμος και μαθηματικός. Με μια εκκλησιαστική θέση στη νοτιοανατολική Γαλλία, πέρασε επίσης πολύ χρόνο στο Παρίσι, όπου ήταν ο ηγέτης μιας ομάδας ελεύθερα σκεπτόμενων διανοούμενων. Ήταν επίσης ενεργός παρατηρησιακός επιστήμονας και δημοσίευσε τις πρώτες πληροφορίες για τη διέλευση του Ερμή το 1631. Ο σεληνιακός κρατήρας Γκασσεντί έχει ονομαστεί προς τιμή του.

Έγραψε αρκετά φιλοσοφικά έργα, και ορισμένες από τις θέσεις που επεξεργάστηκε θεωρούνται σημαντικές, για να βρεθεί ένας δρόμος μεταξύ μεταξύ σκεπτικισμό και δογματισμού. Ο Richard Popkin σημειώνει ότι ο Γκασσεντί ήταν ένας από τους πρώτους στοχαστές που διαμόρφωσαν το σύγχρονο «επιστημονικό βάθρο», ενός τροποποιημένου σκεπτικισμού και εμπειρισμού Συγκρούστηκε με τον σύγχρονό του Καρτέσιο για την δυνατότητα απόλυτης γνώσης. Στο περισσότερο γνωστό πνευματικό έργο του προσπάθησε να συμβιβάσει τον Επικούρειο ατομισμό με τον Χριστιανισμό.
Το κορίτσι της Δύσης

Το κορίτσι της Δύσης (ιταλ. "La fanciulla del West") είναι όπερα τριών πράξεων του Τζάκομο Πουτσίνι που γράφτηκε σε ιταλικό λιμπρέτο των Γκουέλφο Τσιβινίνι και Κάρλο Τσανγκαρίνι, βασισμένο στο θεατρικό έργο του Ντέιβιντ Μπελάσκο "Το Κορίτσι της Χρυσής Δύσης". Πρωτοπαρουσιάστηκε στη Μητροπολιτική Όπερα της Νέας Υόρκης στις 10 Δεκεμβρίου 1910 και γνώρισε μεγάλη επιτυχία.
Μλιετ

Το Μλιετ, (κροατικά: "Mljet") είναι νησί της Κροατίας στην Αδριατική Θάλασσα. Έχει έκταση 98 τ.χλμ. και 1.111 κατοίκους σύμφωνα με την απογραφή του 2001. Πρωτεύουσα του νησιού είναι η πόλη Μπάμπινο Πόλιε με 336 κατοίκους. Είναι το όγδοο μεγαλύτερο κροατικό νησί και ένα μεγάλο μέρος του νησιού, περίπου 54 τ.χλμ., είναι προστατευόμενο εθνικό πάρκο της Κροατίας.
787 Μόσκβα

H Μόσκβα (Moskva) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,573. Ανακαλύφθηκε το 1914 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του από την πρωτεύουσα της Ρωσίας Μόσχα.

* Το αντικείμενο 1934 FD που ανακαλύφθηκε από τον Σύριλ Β. Τζάκσον στις 19 Μαρτίου 1934 πήρε τον αύξοντα αριθμό 1317. Το 1938 ο Νεουγμίν βρήκε ότι ο αστεροειδής 1317 και ο 787 Μόσκβα ήταν το ίδιο ουράνιο σώμα, οπότε ο αριθμός 1317 επαναχρησιμοποιήθηκε αργότερα για το αντικείμενο 1935 RC, που ανακαλύφθηκε το 1935 από τον Ράινμουτ και είναι σήμερα γνωστό ως 1317 Σιλβρέττα.
Ντούγκι Ότοκ

Το Ντούγκι Ότοκ (κροατικά: "Dugi Otok", μτφ. «Μακρύ Νησί») είναι νησί της Κροατίας στην Αδριατική Θάλασσα. Έχει έκταση 113,3 τ.χλμ. και 1.772 κατοίκους σύμφωνα με την απογραφή του 2001. Πρωτεύουσα του νησιού είναι η πόλη Σάλι. Είναι το έβδομο μεγαλύτερο κροατικό νησί μετά το Κρες, το Κρκ, το Μπρατς, το Χβαρ, το Παγκ και την Κόρτσουλα.

Ο Βυζαντινός αυτοκράτορας Κωνσταντίνος Ζ΄ Πορφυρογέννητος τον 10ο αιώνα το ανέφερε σε έγγραφα με το όνομα Πίζουχ (Pizuh) και αργότερα ονομαζόταν Ίνσουλα Τίλαγκους (Insula Tilagus, από το ελληνικό «πέλαγος»). Τον 15ο αιώνα αναφέρονταν ως Βέλι Ότοκ (Veli Otok).
Σιμιίδες

Σιμιΐδες (ανθυποτάξη Σιμιόμορφα, "Simiiformes") ονομάζονται τα «ανώτερα πρωτεύοντα», δηλαδή οι Κατάρρινοι (κερκοπιθηκοειδή (μαϊμούδες Παλαιού Κόσμου) οι πίθηκοι, και οι Πλατύρρινοι (μαϊμούδες Νέου Κόσμου). Οι Σιμιίδες είναι μεγαλύτεροι από τους προσιμιίδες (ή «κατώτερα πρωτεύοντα»).
Ελληνικές γλώσσες

Με τον όρο Ελληνικές γλώσσες εννοούμε πολλές φορές την ομάδα των Ινδοευρωπαϊκών γλωσσών που περιέχει την ελληνική γλώσσα. Σύμφωνα με τις περισσότερες κατατάξεις, οι Ελληνικές γλώσσες σαν οικογένεια περιέχουν μόνο την ομώνυμη Ελληνική, και γι'αυτό οι δύο προηγούμενες έννοιες είναι ταυτόσημες. Η εξαφανισμένη Βόρεια Πικηνική γλώσσα έχει προταθεί πως μπορεί να ενταχθεί ως διαφορετικό μέλος.
Ραμπ

Το Ραμπ, (κροατικά: "Rab") είναι νησί της Κροατίας στην Αδριατική Θάλασσα. Έχει έκταση 86,1 τ.χλμ και 9.480 κατοίκους σύμφωνα με την απογραφή του 2001. Πρωτεύουσα του νησιού είναι η πόλη Ραμπ με 554 κατοίκους. Το Ραμπ είναι η Ρωμαϊκή Arba (λατινικά: "Arba") καί μεσαιωνική Arbe (ιταλικά: "Arbe"), που αποτελούν παραφθορά του Αρχαιοελληνικού Άρβων ή Αρβών (ελληνικά: "Άρβων ή Αρβών"). Αναφέρεται από τον Στέφανο Βυζάντιο: "Άρβων ή Αρβών, Ιλλυρίας πόλις. Πολύβιος δευτέρα. Το εθνικόν Αρβώνιος και Αρβωνίτης, ως Αντρώνιος και Ασκαλωνίτης"

Το νησί Ραμπ είναι πλούσιο σε πολιτιστική κληρονομιά και πολιτιστικά-ιστορικά μνημεία που το καθιστούν δημοφιλή προορισμό για διακοπές. Το Ραμπ είναι επίσης γνωστό ως πρωτοπόρο του γυμνισμού μετά την επίσκεψη του Βασιλιά Εδουάρδου Η΄ και της Κυρίας Ουόλις Σίμπσον. Το νησί είναι σήμερα πολύ δημοφιλές για τουρίστες και οικογένειες για την ωραία του φύση, τις παραλίες, την κληρονομιά και πολλές εκδηλώσεις, ιδιαίτερα το τουρνουά μεσαιωνικού τόξου του Ραμπ και το Μεσαιωνικό Φεστιβάλ του Ραμπ – Ράπσκα Φιέρα (Rapska Fjera).
Βραχμαπούτρας

Ο Βραχμαπούτρα ή Τσανγκπό-Βραχμαπούτρα είναι ποταμός της Νότιας Ασίας, που διαρρέει την Κίνα, την Ινδία και το Μπανγκλαντές. 

Πηγάζει από το νοτιοδυτικό Θιβέτ, σε υψόμετρο περίπου 6.000 μέτρων, και με το όνομα Γιαρλούνγκ Τσανγκπό διαρρέει το νότιο Θιβέτ. Στη συνέχεια, μέσα από φαράγγια, περνά στην περιοχή Αρουνάτσαλ Πραντές της Ινδίας, όπου είναι γνωστός ως Ντιχάνγκ. Έπειτα διαρέει μέσω της κοιλάδας του Άσαμ, όπου είναι γνωστός ως Βραχμαπούτρα, προς το Μπανγκλαντές (όπου ονομάζεται Τζαμούνα). Στο Μπανγκλαντές συνδέεται με τον Γάγγη στην περιοχή του Δέλτα του Γάγγη και τέλος εκβάλλει στον Κόλπο της Βεγγάλης. 

Ο Βραχμαπούτρας έχει μήκος 2.896 χιλιόμετρα και στο μεγαλύτερο μέρος του είναι πλωτός. Κατά τη διάρκεια της άνοιξης σημειώνονται από 100.000 κυβικά μέτρα ανά δευτερόλεπτο. Το μέσο βάθος του ποταμού είναι 124 πόδια (38 μέτρα) και το μέγιστο βάθος είναι 380 πόδια (120 μ).

Το νότιο τμήμα του Βραχμαπούτρα θεωρείται ιερό από τους Ινδουιστές. Το όνομα του ποταμού στα Σανσκριτικά σημαίνει "ο γιος του Βράχμα".
Σόλε αλ Πάντεον

Το Ξενοδοχείο «Σόλε αλ Πάντεον» (ιταλικά: "Sole al Pantheon") βρίσκεται στην Πιάτσα ντελά Ροτόντα (Piazza della Rotonda) της Ρώμης, απέναντι ακριβώς από το Πάνθεον. Στεγάζεται σε ένα μέγαρο του 15ου αιώνα και είναι το αρχαιότερο σε λειτουργία μέχρι σήμερα ξενοδοχείο της Ρώμης, χρονολογούμενο από το 1476.

Το ξενοδοχείο έχει πρόσφατα ανακαινιστεί και τα δωμάτιά του έχουν ζωγραφισμένες οροφές, που είναι επενδυμένες με ξύλο.

Στη διάρκεια της πολύχρονης ιστορία του, διασημότητες από το χώρο της πολιτικής, της λογοτεχνίας και των τεχνών έχουν διαμείνει κατά καιρούς στο Σόλε αλ Πάντεον.
Ο κατάλογος των διάσημων επισκεπτών του ξενοδοχείου περιλαμβάνει τον αναγεννησιακό Ιταλό συγγραφέα Λουντοβίκο Αριόστο (1474 – 1533), που έχει γράψει τον «Μαινόμενο Ορλάνδο», ως τον Ζαν Πολ Σαρτρ και τη Σιμόν ντε Μποβουάρ.
Πάσμαν

Το Πάσμαν, (κροατικά: "Pašman") είναι νησί της Κροατίας στην Αδριατική Θάλασσα. Έχει έκταση 60,1 τ.χλμ. και 2.711 κατοίκους σύμφωνα με την απογραφή του 2001. Πρωτεύουσα του νησιού είναι το Πάσμαν.
Βις

Η Βις (κροατικά: Vis / Βις) είναι η Ίσσα των αρχαίων και είναι νησί της Κροατίας στην Αδριατική Θάλασσα. Έχει έκταση 89,7 τ.χλμ. και 3.617 κατοίκους σύμφωνα με την απογραφή του 2001. Πρωτεύουσα του νησιού είναι η Βις με 1.960 κατοίκους.
Μπίλι Γουάιλντερ

Ο Μπίλι Γουάιλντερ ("Billy Wilder", 22 Ιουνίου 1906 - 27 Μαρτίου 2002) ήταν Αυστριακός σκηνοθέτης, σεναριογράφος, παραγωγός, καλλιτέχνης, και δημοσιογράφος, με καριέρα στις Ηνωμένες Πολιτείες Αμερικής. Η καριέρα του διήρκεσε περισσότερο από 50 χρόνια. Θεωρείται ως ένας από τους πιο ιδιοφυείς σκηνοθέτες της χρυσής εποχής του Χόλυγουντ, λόγω της ευρείας γκάμας ταινιών που σκηνοθέτησε. Η βράβευσή του με τρία όσκαρ τόσο για την παραγωγή, όσο και για τη σκηνοθεσία και τη συγγραφή του σεναρίου της ταινίας Η Γκαρσονιέρα (The Apartment, 1960), τον κατέστησε ως έναν από τους μόλις πέντε καλλιτέχνες, που έχουν καταφέρει αυτό το επίτευγμα.

Ο Γουάιλντερ άρχισε να ασχολείται με τη συγγραφή σεναρίου ενώ ζούσε στο Βερολίνο στα τέλη της δεκαετίας του 1920. Μετά την άνοδο του Αδόλφου Χίτλερ, ο Γουάιλντερ, ο οποίος ήταν Εβραίος, έφυγε για το Παρίσι, όπου έκανε το σκηνοθετικό του ντεμπούτο με την ταινία "Ο κακός δρόμος (Mauvaise graine, 1934)". Στη συνέχεια μεταφέρθηκε στο Χόλιγουντ και το 1939 είχε την πρώτη του επιτυχία στο Χόλιγουντ με τη συμμετοχή του στη συγγραφή του σεναρίου της σατιρικής ταινίας του Ερνστ Λιούμπιτς Νινότσκα "(Ninotcha)". Πρώτη σκηνοθετική απόπειρα του Γουάιλντερ στο Χόλιγουντ ήταν με την ταινία Υπερφυσική Μπεμπέκα "(The Major And The Minor, 1942)", ενώ η σκηνοθεσία του φιλμ νουάρ Κολασμένη Αγάπη "(Double Indemnity)" δυο χρόνια αργότερα του χάρισε την πρώτη του υποψηφιότητα για όσκαρ σκηνοθεσίας. Το 1945 ο Γουάιλντερ κέρδισε όσκαρ σκηνοθεσίας καθώς και όσκαρ διασκευής σεναρίου για την ταινία Το Χαμένο Σαββατοκύριακο "(The Lost Weekend)" και το 1950 συνέγραψε και σκηνοθέτησε τη θρυλική ταινία Η Λεωφόρος της Δύσης "(Sunset Boulevard)".

Από τα μέσα της δεκαετίας του '50 ο Γουάιλντερ γύριζε κυρίως κωμωδίες. Μερικές από τις σημαντικότερες ταινίες του, εκείνης της περιόδου, είναι οι: Γλυκιά μου Σαμπρίνα "(Sabrina, 1954)", Εφτά χρόνια φαγούρας "(The Seven Year Itch, 1955)", Μερικοί το προτιμούν καυτό "(Some Like It Hot, 1959)" και Η Γκαρσονιέρα "(The Apartment, 1960)". Δεκατέσσερις από τους ηθοποιούς που σκηνοθέτησε ο Γουάιλντερ προτάθηκαν για όσκαρ. Το 1986 τιμήθηκε για την προσφορά του στην έβδομη τέχνη από το Αμερικανικό Ινστιτούτο Κινηματογράφου. Τιμήθηκε επίσης με το Irving G. Thalberg Memorial Award το 1988 και με το Εθνικό Μετάλλιο των Τεχνών το 1993.

Το πρωτοπόρο ύφος του Γουάιλντερ σε συνδυασμό με τα αμφιλεγόμενα θέματα που πραγματεύτηκε σε κάποιες από τις ταινίες του, διεύρυναν το φάσμα του αποδεκτού και συνετέλεσαν τόσο στην εξέλιξη του αμερικανικού κινηματογράφου, όσο και στην αφύπνιση του κοινού.
Απλόρρινοι

Απλόρρινοι (υποτάξη: "Haplorrhini") ονομάζεται ο βιολογικός κλάδος που περιλαμβάνει τους (προσιμιίδες) τάρσιους και όλες τις σιμιίδες. Οι σιμιίδες αποτελούνται από τους κατάρρινους (κερκοπιθηκοειδή και πίθηκοι, στους οποίους συγκαταλέγονται και οι άνθρωποι) και τους πλατύρρινους (μαϊμούδες Νέου Κόσμου).

Οι απλόρρινοι γενικά παρουσιάζουν λιγότερα πρωτόγονα χαρακτηριστικά συγκριτικά με τους στρεψίρρινους, την άλλη υπόταξη των πρωτευόντων από την οποία διαχωρίστηκαν 63 εκατομμύρια χρόνια πριν. Οι απλόρρινοι, συμπεριλαμβανομένων των τάρσιων, έχουν χάσει τους ενζυμικούς μηχανισμούς που παράγουν τη βιταμίνη C, ενώ οι στρεψίριννοι προσιμιίδες, όπως και οι περισσότερες τάξεις των Θηλαστικών, έχουν διατηρήσει αυτή τη λειτουργία και τη δυνατότητα παραγωγής βιταμίνης C. Το άνω χείλος των απλόρρινων, το οποίο αντικατέστησε το αρχαίο ρινάριο ("rhinarium") που εντοπίζεται ακόμα στους στρεψίρρινους, δεν συνδέεται άμεσα με τη μύτη τους ή τα ούλα τους, γεγονός που δίνει τη δυνατότητα στο πρόσωπο τους να πάρει πολλές διαφορετικές εκφράσεις. Το μέγεθος του εγκεφάλου τους αναλογικά με το μέγεθος του σώματος τους είναι πολύ μεγαλύτερο απ' ό,τι στους στρεψίρρινους, και η κυρίαρχη αίσθηση τους είναι η όραση. Τα περισσότερα είδη είναι ημερόβια (με εξαίρεση τους νυκτόβιους τάρσιους και τις νυχτερινές μαϊμούδες). Τα χέρια και τα πόδια τους είναι καλά προσαρμοσμένα κυρίως για την κίνηση, όπως τα αγκιστρωτά χέρια των γιββώνων και των ουρακοτάγκων, ή τα ανθρώπινα ιδιαίτερα προσαρμοσμένα πόδια για την δίποδη κίνηση.

Οι σιμιίδες έχουν μονο-θάλαμες μήτρες. Οι τάρσιοι έχουν έχουν δικέρατες μήτρες όπως οι στρεψίρρινοι. Τα περισσότερα είδη γεννούν συνήθως ένα μικρό, αν και οι μαρμοζέτες και οι ταμαρίνοι γεννούν πιο συχνά δίδυμα ή τρίδυμα. Παρά τις παρόμοιες περιόδους κύησης, τα νεογέννητα των απλόρρινων είναι σχετικά μεγαλύτερα από αυτά των στρεψίρρινων, και έχουν μεγαλύτερο χρόνο εξάρτησης από της μητέρες τους. Η διαφορά σε μέγεθος και χρόνο εξάρτηση οφείλεται πιθανότατα στην αρκετά πολύπλοκη συμπεριφορά τους.